proxectonos/corpus_dominio_legal_administrativo_tmp huggingface dataset:
RESOLUCIÓN do 30 de xullo de 2004 pola que se ordena a publicación do acordo do Consello da Xunta de Galicia do 29 de xullo de 2004, polo que se aproba a modificación da relación de postos de traballo da Consellería de Familia, Xuventude, Deporte e Voluntariado.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 09/08/2004

O acordo acadado pola Consellería de Familia, Xuventude, Deporte e Voluntariado para a xestión do Centro de Menores de San Paio, así como a necesidade de reforzar o persoal do Servizo de Familia, Infancia e Menores da Delegación Provincial de Pontevedra, para un desenvolvemento eficaz das funcións que ten asumidas, fan necesario a modificación da actual relación de postos de traballo da dita consellería.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día vintenove de xullo de dous mil catro, adoptou o seguinte
ACORDO:
Primeiro.-Modificar a vixente relación de postos de traballo da Consellería de Familia, Xuventude, Deporte e Voluntariado, nos termos que se sinalan no anexo ao presente acordo.
Segundo.-Ordenar a publicación da dita modificación no Diario Oficial de Galicia para efectos da súa entrada en vigor a partir do día 1 de agosto de 2004.
Visto o acordo adoptado polo Consello da Xunta de Galicia na súa reunión do vintenove de xullo de dous mil catro, relativo á modificación da relación de postos de traballo da Consellería de Familia, Xuventude, Deporte e Voluntariado, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 30 de xullo de 2004.
Jaime Pita Varela
Conselleiro da Presidencia, Relacións
Institucionais e Administración Pública
ANEXO
Consellería de Familia, Xuventude,
Deporte e Voluntariado
Persoal laboral
Na vixente relación de postos de traballo da Consellería de Familia, Xuventude Deporte e Voluntariado, publicada no DOG nº 4, do 8-1-2004 (corrección de erros DOG nº 37, do 23 de febreiro), prodúcense as seguintes modificacións:
Supresións:
-Na páxina 265, no centro de destino «CENTRO DE MENORES SAN PAIO (VIGO)», suprímense os postos «FA.C99.40.401.36560.001. EDUCADOR/A», «FA.C99.40.401.36560.002. EDUCADOR/A», «FA.C99.40.401.36560.003. EDUCADOR/A» e «FA.C99.40.401.36560.004. EDUCADOR/A».
Creacións:
-Na páxina 265, no centro de destino «DELEGACIÓN PROVINCIAL DE PONTEVEDRA-VIGO», engádense os seguintes postos de traballo de nova creación:
RESOLUCIÓN do 11 de agosto de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores de Ares e San Vicente de Redes, inscribila no Rexistro de Confrarías e das súas Federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 07/09/2004

Examinada a adaptación dos estatutos da Confraría de Pescadores de Ares e San Vicente de Redes ao
Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 23 de xullo de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado, relativos ao Rexistro de Confrarías e das súas Federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores de Ares e San Vicente de Redes que consta de 94 artigos, unha disposición adicional, unha derrogatoria, e unha derradeira (61 páxinas), inscribila no rexistro de confrarías e das súas federacións no folio 58 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 11 de agosto de 2004.
P.D. (Orde 27-5-2002)
Eduardo Suárez Campo
Subdirector xeral de Ensino
e Desenvolvemento Pesqueiro
RESOLUCIÓN do 13 de agosto de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores San Martín do Grove, inscribila no Rexistro de Confrarías e das súas Federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 07/09/2004

Examinada a adaptación dos estatutos da Confraría de Pescadores San Martín do Grove ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 27 de xaneiro de 2004, e de conformidade
co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado, relativos ao Rexistro de Confrarías e das súas Federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores San Martín do Grove que consta de 106 artigos, unha disposición adicional, unha derrogatoria, e unha derradeira (63 páxinas), inscribila no Rexistro de Confrarías e das súas Federacións no folio 30 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 13 de agosto de 2004.
P.D. (Orde 27-5-2002)
Eduardo Suárez Campo
Subdirector xeral de Ensino
e Desenvolvemento Pesqueiro
RESOLUCIÓN do 20 de xullo de 2004, da Dirección Xeral de Formación e Colocación, pola que se modifica a do 27 de xaneiro de 2004 pola que se desenvolve a Orde do 27 de novembro de 2003, pola que se establece a convocatoria pública para a programación de cursos do Plan Nacional de Formación e Inserción Profesional na Comunidade Autónoma de Galicia correspondente ao exercicio de 2004.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 08/09/2004

O artigo 11 da Resolución do 27 de xaneiro de 2004 (DOG nº 29, do 11 de febreiro) recolle as
axudas e bolsas que poden percibir os alumnos dos cursos do Plan FIP. No punto 5 do citado artigo regúlanse as axudas por aloxamento e manutención, indicando os requisitos que deben reunir os alumnos para teren dereito a elas. O dereito ao percibo desta axuda, ademais doutros requisitos que deben reunir os alumnos, queda restrinxido a unha serie de especialidades formativas, elixidas en función da súa alta inserción laboral e da existencia de poucos centros homologados na Comunidade Autónoma de Galicia.
Na programación dos cursos do Plan FIP do ano 2004 constatouse a necesidade de incrementar estas especialidades, en función dos dous criterios sinalados anteriormente, co fin de que os alumnos que asistan a elas teñan a posibilidade de percibir a axuda de aloxamento e manutención, e así facilitarlles o acceso aos cursos desta especialidade que se programen e aumentar, deste xeito, as súas posibilidades de inserción laboral.
Á vista da disposición derradeira primeira da Orde do 27 de novembro de 2003 que autoriza o director xeral de Formación e Colocación para ditar, no ámbito das súas competencias, as resolucións e instrucións necesarias para o desenvolvemento e execución desa disposición, e de conformidade co Decreto 212/2003, do 3 de abril, polo que se establece a estrutura orgánica da Consellería de Asuntos Sociais, Emprego e Relacións Laborais segundo o cal lle corresponde á Dirección Xeral de Formación e Colocación o desenvolvemento das funcións atribuídas á consellería en materia de formación profesional ocupacional,
RESOLVO:
Artigo único.-No artigo 11 5º da Resolución do 27 de xaneiro de 2004 engádese a seguinte especialidade:
EOMQ80. Operador de guindastre.
Santiago de Compostela, 20 de xullo de 2004.
Odilo Martiñá Rodríguez
Director xeral de Formación e Colocación
ORDE do 1 de setembro de 2004 pola que se declara de interese galego a Fundación para o Desenvolvemento Educativo de Galicia e se inscribe no Rexistro Auxiliar de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/09/2004

Visto o expediente tramitado por instancia da Fundación para o Desenvolvemento Educativo de Galicia para a súa declaración de interese galego e a conseguinte inscrición no Rexistro de Fundacións da Xunta de Galicia.
Resultando que a Consellería da Presidencia, Relacións Institucionais e Administración Pública, pola súa Orde do 21 de xullo de 2004 (Diario Oficial de Galicia do 29 de xullo), clasificou como benéfico-docente a citada fundación e a adscribiu á Consellería de Educación e Ordenación Universitaria.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado por Decreto 248/1992, do 18 de xuño, e as demais disposicións de xeral e pertinente aplicación, e máis concretamente as normas contidas na Lei 50/2002, do 26 de decembro, de fundacións.
Considerando que a correspondente escritura fundacional e de aprobación dos estatutos son conformes co establecido nos artigos 5, 6 e 7 da Lei 7/1983, do 22 de xuño (Diario Oficial de Galicia nº 89, do 20 de xullo), e coas demais disposicións aplicables.
Considerando que os fins e demais elementos organizativos da Fundación para o Desenvolvemento Educativo de Galicia cumpren cos requisitos e condicións sinalados nos artigos 1 e 13 da mencionada Lei 7/1983, para a súa declaración de interese galego, así como coas normas de aplicación que determina a devandita Lei 50/2002.
Considerando que este expediente o promoveron persoas lexitimadas para iso, e que na súa tramitación se cumpriron os requisitos legais e regulamentarios exixidos, tanto pola lexislación autonómica en materia de fundacións de interese galego como polas normas establecidas na Lei 50/2002.
Esta consellería, consonte o disposto no artigo 32.3º do devandito regulamento, logo do informe da asesoría xurídica deste departamento,
RESOLVE:
Primeiro.-Declarar de interese galego a Fundación para o Desenvolvemento Educativo de Galicia coa conseguinte aprobación dos seus estatutos e dos demais aspectos recollidos na orde de clasificación publicada no DOG do 29 de xullo de 2004.
Segundo.-Ordenar a súa inscrición no Rexistro Auxiliar de Fundacións deste protectorado, logo da
publicación desta orde no Diario Oficial de Galicia; tendo esta publicación e inscrición o carácter constitutivo que determinan os artigos 33.3º do Decreto 248/1992 e o 8 da Lei 7/1983, así como o artigo 4 da referida Lei 50/2002.
Terceiro.-Esta disposición pon fin á vía administrativa, consonte co establecido no artigo 109 c) da Lei 30/1992, de réxime xurídico das administracións públicas e do procedemento administrativo común.
Santiago de Compostela, 1 de setembro de 2004.
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Decreto 148/2004, do 7 de xullo, polo que se regula a concesión de préstamos polo Instituto Galego de Promoción Económica (Igape) para financiar porxectos en materia de innovación tecnolóxica.
CONSELLERÍA DE ECONOMÍA E FACENDA — I. DISPOSICIÓNS XERAIS — 16/07/2004

Advertido erro no devandito decreto publicado no DOG nº 135, do mércores, 14 de xullo de 2004, cómpre facer a seguinte corrección:
Na páxina 10.091, no sumario onde di: «Decreto 148/2004,...»; debe dicir: «Decreto 154/2004».
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Orde do 29 de xuño de 2004 pola que se resolve a convocatoria da Orde do 4 de febreiro de 2004 (Diario Oficial de Galicia do 19 de febreiro) de axudas de desprazamento para a realización de prácticas de campo recoñecidas nos plans de estudos correspondentes ás titulacións autorizadas pola Xunta de Galicia nas universidades galegas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/07/2004

Advertido erro no anexo da Orde do 29 de xuño de 2004 pola que se resolve a convocatoria da Orde do 4 de febreiro de 2004 (DOG do 19 de febreiro) de axudas de desprazamento para a realización de prácticas de campo recoñecidas nos plans de estudos correspondentes ás titulacións autorizadas pola Xunta de Galicia nas universidades galegas, publicada no DOG nº 130 do mércores, 7 de xullo de 2004, efectúanse as seguintes correccións:
Onde di:
ANEXO
1. Universidade de Santiago de Compostela
NUM. EXPED.
DNI/CIF
SOLICITANTE
UNIVERSIDAD.
TITULACION
CONT. ADXUDICADA
2004/000001-0
Q1518001
ESCOLA POLITECNICA SUPERIOR
1
LIC. QUIMICA (OR. QUIMICA AGRICOLA)
500,00
2004/000002-0
Q1518001
ESCOLA POLITECNICA SUPERIOR
1
LIC CIENCIAS E TECNOLOXIA DOS ALIMENTOS
600,00
2004/000003-0
Q1518001
ESCOLA POLITECNICA SUPERIOR
1
ENX TEC INDUST-QUIMICA INDUSTRIAL
600,00
Debe dicir:
ANEXO
1: Universidade de Santiago de Compostela
NUM. EXPED.
DNI/CIF
SOLICITANTE
UNIVERSIDAD.
TITULACION
CONT. ADXUDICADA
2004/000001-0
Q1518001
FACULTADE DE CIENCIAS
1
LIC QUIMICA (OR QUIMICA AGRICOLA)
500,00
2004/000002-0
Q1518001
FACULTADE DE CIENCIAS
1
LIC CIENCIA E TECNOLOXIA DOS ALIMENTOS
600,00
2004/000003-0
Q1518001
FACULTADE DE CIENCIAS
1
ENX TEC INDUST-QUIMICA INDUSTRIAL
600,00
DECRETO 159/2004, do 7 de xullo, polo que se acepta a cesión, a título gratuíto, do dereito real de uso do edificio situado en Valverde, na parroquia de Requeixo, no termo municipal de Allariz (Ourense).
CONSELLERÍA DE ECONOMÍA E FACENDA — III. OUTRAS DISPOSICIÓNS — 20/07/2004

O Pleno da Corporación Provincial da Deputación Provincial de Ourense, reunido en sesión ordinaria do día vinte e cinco de xuño de 2004, acordou ceder á Comunidade Autónoma de Galicia o dereito real de uso, a título gratuíto constituído sobre o edificio situado en Valverde, no termo municipal de Allariz (Ourense).
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución de dita lei.
Na súa virtude, por proposta do conselleiro de Economía e Facenda, feita nos termos nos que a Deputación Provincial de Ourense acordou a cesión, e logo de deliberación do Consello da Xunta de Galicia na súa reunión do día sete de xullo de dous mil catro,
DISPOÑO:
Artigo 1º
Acéptase a cesión feita pola Deputación Provincial de Ourense a favor da Comunidade Autónoma de Galicia do dereito real de uso, a título gratuíto e polo prazo de vinte e cinco anos constituído sobre o inmoble que se describe a continuación:
Urbana: casa-vivenda, situada en Valverde, parroquia de Requeixo, municipio de Allariz. Ten unha superficie aproximada de novecentos metros cadrados. Estrema: á dereita, entrando, ao sur, campo público, casa habitación e palleiras de Victorino Vila; á esquerda, ao norte, curral de gando; ao fondo, ao leste, predio descrito no número tres, hoxe predio descrito co número dous; e á fronte, ao oeste, estrada do Alto do Couso a Celanova. Está formada por planta baixa, planta primeira, planta segunda e bufardas. Existen outras dependencias destinadas a vivenda do caseiro, bodega e tulla. Estas dependencias e a casa principal enmarcan un patio central con piso e cemento. Cortello principal, palleira e hórreo.
Figura inscrito no Rexistro da Propiedade de Allariz, no tomo 329, libro 77, folio 215, inscrición primeira do predio 9.962.
Referencia catastral: 2118201PG0721N.
Artigo 2º
O predio cedido destinarase ao desenvolvemento dos proxectos Prisma/SP1.E76 e Miliaria/SP1.E6 pola Consellería de Familia, Xuventude, Deporte e Voluntariado.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do dereito de uso no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade do presente decreto.
Santiago de Compostela, sete de xullo de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CORRECCIÓN de erros.-Resolución do 30 de xuño de 2004 pola que se convocan unhas xornadas de estudo sobre a reforma da xustiza penal.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 16/07/2004

Advertido erro na citada resolución, publicada no Diario Oficial de Galicia número 132, do 9 de xullo de 2004, cómpre facer as oportunas correccións:
Na base quinta, Inscrición, onde di: «Os peticionarios poderán obter confirmación da súa posible admisión, chamando por teléfono, o día 27 de febreiro», debe dicir: «Os peticionarios poderán obter confirmación da súa posible admisión, chamando por teléfono, o día 20 de xullo».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 6 de agosto de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores de Miño, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 03/09/2004

Examinada a adaptación dos estatutos da Confraría de Pescadores de Miño ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión de 16 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao Rexistro de Confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores de Miño que consta de 94 artigos, unha disposición adicional, unha derrogatoria, e unha derradeira (52 páxinas), inscribila no Rexistro de Confrarías e das súas federacións no folio 52 do libro 1º e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 6 de agosto de 2004.
P.D. (Orde 27-5-2002)
Eduardo Suárez Campo
Subdirector xeral de Ensino
e Desenvolvemento Pesqueiro
CORRECCIÓN de erros.-Decreto 199/2004, do 29 de xullo, polo que se regulan as competencias autonómicas na zona de servidume de protección do dominio público marítimo-terrestre.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 10/09/2004

Advertidos erros no citado decreto, publicado no Diario Oficial de Galicia nº 157, do 13 de agosto de 2004, cómpre facer as seguintes correccións:
-Páxina 11.644, no parágrafo 1 do artigo 16º, último inciso, onde di: «caso en que se observará á regulación contemplada neste», debe dicir: «caso en que se observará a regulación contemplada neste».
-Páxina 11.645, na disposición derradeira, onde di: «conselleiro competente en materia de pesca», debe dicir: «conselleiro competente en materia de costas».
DECRETO 208/2004, do 9 de setembro, polo que se nomea a José Antonio Santiso Miramontes conselleiro de Política Agroalimentaria e Desenvolvemento Rural.
PRESIDENCIA — II. AUTORIDADES E PERSOAL — 10/09/2004

De conformidade co artigo 16.3º do Estatuto de autonomía de Galicia e co artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro,
Nomeo a José Antonio Santiso Miramontes conselleiro de Política Agroalimentaria e Desenvolvemento Rural da Xunta de Galicia.
Santiago de Compostela, nove de setembro de dous mil catro.
Manuel Fraga Iribarne
Presidente
DECRETO 209/2004, do 9 de setembro, polo que se nomea a José Manuel González Álvarez conselleiro de Sanidade.
PRESIDENCIA — II. AUTORIDADES E PERSOAL — 10/09/2004

De conformidade co artigo 16.3º do Estatuto de autonomía de Galicia e co artigo 26, alínea 1, da Lei de Galicia 1/1983, do 22 de febreiro, reguladora
da Xunta e do seu presidente, na redacción dada pola Lei 11/1988, do 20 de outubro,
Nomeo a José Manuel González Álvarez conselleiro de Sanidade da Xunta de Galicia.
Santiago de Compostela, nove de setembro de dous mil catro.
Manuel Fraga Iribarne
Presidente
DECRETO 210/2004, do 9 de setembro, polo que se nomea a Belén Prado Sanjurjo conselleira de Asuntos Sociais, Emprego e Relacións Laborais.
PRESIDENCIA — II. AUTORIDADES E PERSOAL — 10/09/2004

De conformidade co artigo 16.3º do Estatuto de autonomía de Galicia e co artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro,
Nomeo a Belén Prado Sanjurjo conselleira de Asuntos Sociais, Emprego e Relacións Laborais da Xunta de Galicia.
Santiago de Compostela, nove de setembro de dous mil catro.
Manuel Fraga Iribarne
Presidente
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 30 de xuño de 2004 pola que se dispón o cesamento de membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 14/07/2004

Os comités éticos de investigación clínica son os encargados de informar sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ao establecido no Decreto 32/1996.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da División de Farmacia e Produtos Sanitarios do Servizo Galego de Saúde,
DISPOÑO:
Artigo único.-Cesa, a petición propia, como membro do Comité Ético de Investigación Clínica de Galicia, creado pola Orde do 11 de xullo de 1996, a persoa que se relaciona no anexo.
Santiago de Compostela, 30 de xuño de 2004.
José María Hernández Cochón
Conselleiro de Sanidade
ANEXO
Persoa que cesa como membro do CEIC de Galicia:
-Delicias Muñoz García.
ORDE do 30 de xuño de 2004 pola que se nomean novos membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 14/07/2004

Os comités éticos de investigación clínica son os encargados de informar todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité axustarase ao establecido no Decreto 32/1996, e os seus membros se nomearán por orde da Consellería de Sanidade e Servizos Sociais.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da División de Farmacia e Produtos Sanitarios do Servizo Galego de Saúde,
DISPOÑO:
Artigo único.-Noméase membro do Comité Ético de Investigación Clínica de Galicia, creado pola Orde do 11 de xullo de 1996, a persoa que se relaciona no anexo.
Santiago de Compostela, 30 de xuño de 2004.
José María Hernández Cochón
Conselleiro de Sanidade
ANEXO
Novo membro do CEIC de Galicia:
-José Luis Fernández Trisac (F.E.A. do Servizo de Pediatría do Complexo Hospitalario Universitario Juan Canalejo da Coruña).
DECRETO 207/2004, do 9 de setembro, polo que se nomea a José Manuel Barreiro Fernández vicepresidente segundo da Xunta de Galicia.
PRESIDENCIA — II. AUTORIDADES E PERSOAL — 10/09/2004

De conformidade co artigo 16.3º do Estatuto de autonomía de Galicia e co artigo 26, alínea 1, da Lei de Galicia 1/1983, do 22 de febreiro, reguladora da Xunta e do seu presidente, na redacción dada pola Lei 11/1988, do 20 de outubro,
DISPOÑO:
Artigo 1º
Nomear a José Manuel Barreiro Fernández vicepresidente segundo da Xunta de Galicia.
Artigo 2º
O vicepresidente segundo substituirá o presidente da Xunta nos supostos e pola orde previstos na Lei 1/1983, do 22 de febreiro, reguladora da Xunta e do seu presidente, e exercerá as funcións de coordinación que por aquel lle sexan asignadas.
Santiago de Compostela, nove de setembro de dous mil catro.
Manuel Fraga Iribarne
Presidente
ORDE do 30 de xuño de 2004 pola que se modifica a Orde do 8 de xaneiro de 2004, pola que se establecen axudas económicas de carácter social para os traballadores do mar.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 15/07/2004

No Diario Oficial de Galicia nº 15, do 23 de xaneiro, publicouse a Orde do 8 de xaneiro de 2004 pola que se establecen axudas económicas de carácter social para os traballadores do mar, e no seu artigo 5 establece o importe da contía máxima para a concesión das axudas na cantidade de douscentos catro mil trescentos corenta e catro euros (204.344 A) con cargo á aplicación orzamentaria 16.02.212D.480.5.
No artigo 4 establécense as modalidades, contías e requisitos específicos destas axudas que teñen por obxecto paliar a insuficiencia de recursos para atender as necesidades elementais de subsistencia e aquelas que se derivan de situacións excepcionais imposibles de afrontar cos ingresos correntes. Ao abeiro do disposto no artigo 66 b) do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, tramitouse unha modificación orzamentaria pola que se vincula a aplicación 16.02.212D.485.0 por unha contía de 108.182,05 A á concesión destas axudas.
Por todo o exposto, e no uso das facultades que teño atribuídas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 212/2003, do 3 de abril,
DISPOÑO:
Artigo único.
Primeiro.-Vincular a aplicación orzamentaria 16.02.212D.485.0 por un importe de cento oito mil cento oitenta e dous euros con cinco céntimos (108.182,05 A) á concesión de axudas económicas de carácter social para os traballadores do mar.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 30 de xuño de 2004.
Mª José Cimadevila Cea
Conselleira de Asuntos Sociais, Emprego
e Relacións Laborais
ORDE do 6 de xullo de 2004 pola que se modifica a dotación orzamentaria para a convocatoria da campaña Entre nós, en galego.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/07/2004

A Orde do 26 de decembro de 2003 (DOG do 15 de xaneiro de 2004) anunciaba a convocatoria da campaña Entre nós, en galego.
O punto dedicado a pagamento establecía unha contía máxima para atender o gasto ocasionado polos premios que se lles entregaban aos centros de 161.800 A (cento sesenta e un mil oitocentos euros); cantidade que non permite atender o número de accésits destinados aos centros que participaron nos certames de música e revistas escolares e que aparecen recollidos na citada orde nos puntos específicos de música, base novena, que establecía un importe global para accésits de 12.000 A e de revistas escolares, base terceira, que establecía un importe global para accésits de 14.000 A, por seren superiores ás previsións que se fixeran inicialmente, polo que se fai necesario ampliar a dotación orzamentaria existente para o pagamento destes accésits.
Por todo isto, a Consellería de Educación e Ordenación Universitaria
DISPÓN:
Artigo único.-Incrementar a contía da dotación orzamentaria destinada a sufragar os gastos da campaña Entre nós, en galego en 39.050 A, cantidade que se financiará con cargo á partida 07.06.353E.640.0 dos orzamentos xerais da Comunidade Autónoma de Galicia para o ano 2004, dos que se destinarán 32.400 A aos accésits de revistas escolares e 6.650 A para os accésits de música.
Disposicións derradeiras
Primeira.-Autorízase o director xeral de Política Lingüística para ditar, no ámbito das súas competencias, as resolucións precisas para o desenvolvemento desta orde.
Segunda.-Esta orde entrará en vigor ao día seguinte da súa publicación no Diario Oficial de Galicia.
Santiago de Compostela, 6 de xullo de 2004.
Celso Currás Fernández
Conselleiro de Educación e Ordenación
Universitaria
ORDE do 5 de xullo de 2004 pola que se dispón o cesamento de vogal en representación do Concello da Coruña no Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 15/07/2004

A Lei 27/1992, do 24 de novembro, de portos do Estado e a mariña mercante, texto reformado pola
Lei 62/1997, do 26 de decembro, atribúelles ás comunidades autónomas a facultade de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo Acordo do 6 de xuño de 2002, faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación e separación de vogais dos consellos de administración deberá facerse necesariamente por proposta das administracións públicas, e entidades ou organismos representados no Consello de Administración, polo que, vista a petición e proposta de modificación realizada ao abeiro do disposto no artigo 40, número 2, da Lei 27/1992, polo Concello da Coruña, e en canto órgano competente,
DISPOÑO:
O cesamento de José Luis Méndez Romeu como vogal do Consello de Administración da Autoridade Portuaria da Coruña, en representación do Concello da Coruña, por petición propia por pase a outro destino, agradecéndolle os servizos prestados.
Santiago de Compostela, 5 de xullo de 2004.
Alberto Núñez Feijoo
Conselleiro de Política Territorial,
Obras Públicas e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 5 de xullo de 2004 pola que se resolve a cesión en propiedade de vehículos especialmente preparados para misións de protección civil.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 14/07/2004

Por Orde do 24 de marzo de 2004 (DOG nº 67, do 6 de abril), a Consellería de Xustiza, Interior e Administración Local anunciou normas para a cesión en propiedade aos concellos e mancomunidades de concellos galegos de vehículos especialmente preparados para misións de protección civil.
Visto o informe técnico emitido polos delegados provinciais de protección civil e a proposta de resolución da comisión avaliadora, en aplicación do artigo 7 da Orde do 24 de marzo,
RESOLVO:
Primeiro.-Conceder con cargo á aplicación 13.04.231A.624.1 dos orzamentos xerais da Comunidade Autónoma de Galicia para o ano 2004, a cesión en propiedade de vehículos especialmente preparados para misións de protección civil, aos concellos da provincia da Coruña: Cabana de Bergantiños, A Pobra do Caramiñal e Carnota; da provincia de Lugo: Lugo e Meira; da provincia de Ourense: Xunqueira de Ambía e Vilariño de Conso; e da provincia de Pontevedra: Barro, Vilaboa e A Estrada.
Segundo.-Notificarlles o contido desta resolución aos concellos beneficiarios, especificando as condicións particulares que deberán cumprir, e que se formalizará mediante acta na que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses con
tados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 5 de xullo de 2004.
Jesús Carlos Palmou Lorenzo
Conselleiro de Xustiza, Interior e Administración Local
ANEXO I
Vehículo
Nº de bastidor
Concello
Nissan Terrano 2.7 tdi comfort 5p A/A branco
VSKTVR20UO 534623
Cabana de Bergantiños
Nissan Terrano 2.7 tdi comfort 5p A/A branco
VSKTVR20UO 534951
A Pobra do Caramiñal
Nissan Terrano 2.7 tdi comfort 5p A/A branco
VSKTVR20UO 534990
Carnota
Nissan Terrano 2.7 tdi comfort 5p A/A branco
VSKTVR20UO 535013
Lugo
Nissan Terrano 2.7 tdi comfort 5p A/A branco
VSKTVR20UO 535084
Meira
Nissan Terrano 2.7 tdi comfort 5p A/A branco
VSKTVR20UO 535119
Xunqueira de Ambía
Nissan Terrano 2.7 tdi comfort 5p A/A branco
VSKTVR20UO 535927
Vilariño de Conso
Nissan Terrano 2.7 tdi comfort 5p A/A branco
VSKTVR20UO 538601
Barro
Nissan Terrano 2.7 tdi comfort 5p A/A branco
VSKTVR20UO 538613
Vilaboa
Nissan Terrano 2.7 tdi comfort 5p A/A branco
VSKTVR20UO 538621
A Estrada
ORDE do 17 de xuño de 2004 pola que se declara de interese galego a Fundación Amalia Filomena Mera Somoza e se ordena a súa inscrición no Rexistro de Fundacións de Interese Galego.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 14/07/2004

Con data do 13 de maio de 2004 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública do 4 de maio de 2004, pola que se clasifica como benéfico-asistencial a Fundación Amalia Filomena Mera Somoza, adscribíndoa á Consellería de Asuntos Sociais, Emprego e Relacións Laborais, que exercerá plenamente o protectorado sobre ela.
A fundación ten por obxecto, segundo os artigos 6 e 7 dos seus estatutos, a creación e o sostemento dun asilo para anciáns desamparados, que terá que fundarse en calquera das parroquias de Branzá ou de Melide, concellos de Arzúa e Melide, respectivamente, provincia da Coruña, onde serán acollidos con preferencias os pobres dos citados concellos.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de
organización e funcionamento do protectorado das fundacións de interese galego e no Decreto 8/2003, do 18 de xaneiro, polo que se modifica a estrutura orgánica da Xunta de Galicia,
DISPOÑO:
Primeiro.-Declarar de interese galego a Fundación Amalia Filomena Mera Somoza, ao cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación Amalia Filomena Mera Somoza, no Rexistro de Fundacións de Interese Galego, sección da Consellería de Asuntos Sociais, Emprego e Relacións Laborais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ao disposto no resto da normativa de xeral aplicación, en especial, á obriga de lles dar publicidade suficiente ás súas actividades e á ausencia de ánimo de lucro na prestación dos seus servizos, quedando obrigada ante o protectorado a lle render contas anualmente e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento con anterioridade ao inicio do exercicio económico para o que se formula, e debendo solicitar as preceptivas autorizacións cando sexan necesarias.
Santiago de Compostela, 17 de xuño de 2004.
María José Cimadevila Cea
Conselleira de Asuntos Sociais, Emprego
e Relacións Laborais
ORDE do 5 de xullo de 2004 pola que se resolve a orde de cesión de material auxiliar de excarceración para misións de protección civil.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 14/07/2004

Por Orde do 24 de marzo de 2004 publicada no DOG nº 67, do 6 de abril (correción de erros DOG nº 71, do 14 de abril), a Consellería de Xustiza, Interior e Administración Local ditou normas para a cesión en propiedade de material auxiliar de excarceración para misións de protección civil aos concellos e mancomunidades de concellos galegos.
Visto o informe técnico emitido polos delegados provinciais da consellería e por proposta de resolución da Comisión Avaliadora, en aplicación do artigo 7 da Orde do 24 de marzo,
RESOLVO:
Primeiro.-Conceder con cargo á aplicación 13.04.231A.623.0 dos orzamentos xerais da Comunidade Autónoma de Galicia para o ano 2004, material auxiliar de excarceración para misións de protección civil os seguintes concellos: da provincia da Coruña: Muxía, Rianxo, As Pontes, A Coruña, Santa Comba, Oleiros, Noia, Miño, Carballo e Ordes; da provincia de Lugo: A Pontenova, Ribadeo, Vilalba e Xove; da provincia de Ourense: O Carballiño, A Gudiña, Muíños e Xinzo de Limia e da provincia de Pontevedra: Cangas, A Guarda, A Estrada, Mos, Ponteareas, Sanxenxo, Mancomunidade de Val Miñor e Vilagarcía de Arousa.
Segundo.-Notificarlles o contido desta resolución aos concellos beneficiarios, especificando as condicións particulares que deberán cumprir.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 5 de xullo de 2004.
Jesús Carlos Palmou Lorenzo
Conselleiro de Xustiza, Interior e Administración
Local
ORDE do 5 de xullo de 2004 pola que se dispón o nomeamento de vogal en representación do Concello da Coruña no Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 15/07/2004

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas a facultade de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo Acordo do 6 de xuño de 2002, faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación e separación de vogais dos consellos de administración deberá facerse necesariamente por proposta das administracións públicas, e entidades ou organismos representados no Consello de Administración, polo que, vista a petición e proposta de modificación realizada ao abeiro do disposto no artigo 40, número 2, da Lei 27/1992, polo Concello da Coruña, e en canto órgano competente,
DISPOÑO:
O nomeamento de María del Mar Barcón Sánchez como vogal do Consello de Administración da Autoridade Portuaria da Coruña, en representación do Concello da Coruña.
Santiago de Compostela, 5 de xullo de 2004.
Alberto Núñez Feijoo
Conselleiro de Política Territorial, Obras Públicas e Vivenda
DECRETO 151/2004, do 1 de xullo, polo que se declara a urxente ocupación, para efectos de expropiación forzosa, pola Deputación Provincial de Ourense, dos bens e dereitos necesarios para a realización das obras do proxecto de camiño veciñal 5 Beariz-Portela da Cruz, 99/PB/2002 (concello de Beariz).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 14/07/2004

A Deputación Provincial de Ourense, en sesión celebrada o día vinte e seis de marzo de dous mil catro, aprobou o proxecto de camiño veciñal 5 Beariz-Portela da Cruz, nº 99/PB/2002 e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día dezaseis de xuño de dous mil catro.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, ao longo dos últimos anos fóronse acondicionando diferentes treitos desta estrada, consistindo as melloras no alargamento da plataforma e o despexe das curvas, producíndose no tramo no que se pretende realizar a actuación un esganamento certamente perigoso para o tránsito rodado e mesmo para os viandantes, que verán como de súpeto cambian as condicións xeométricas con evidente risco para a súa seguridade persoal.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día un de xullo de dous mil catro
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Ourense para efectos de expropiación forzosa, dos bens e dereitos concretados no expediente administrativo instruído para efecto e necesarios para a execución das obras do proxecto de camiño veciñal 5 Beariz-Portela da Cruz, nº 99/PB/2002, debendo, se é o caso, unha vez ocupados os terreos necesarios, obter as autorizacións que foran necesarias dos orga
nismos competentes, con carácter previo ao inicio das obras.
Santiago de Compostela, un de xullo de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
DECRETO 152/2004, do 1 de xullo, polo que se aproba a bandeira do concello de Paderne de Allariz (Ourense).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 14/07/2004

O Concello de Paderne de Allariz considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da enseña, para a súa aprobación definitiva da mesma.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día un de xullo de dous mil catro,
DISPOÑO:
Artigo único.-Aprobar a bandeira do concello de Paderne de Allariz, que figura como anexo, organizada do seguinte xeito: sobre o pano branco, a figueira de verde e terciado de vermello á hasta e ao batente.
Santiago de Compostela, un de xullo de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local